पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना को लेकर घबराने की जरूरत नहीं है। हौसले और इच्छाशक्ति से महामारी को मात दी जा सकती है। महज 8 माह की मेरी बेटी और मुझे कोरोना हो गया था लेकिन मैं घबराया नहीं। होम आइसोलेट रहा और परिवार के दूसरे सदस्यों से भी दूरी बनाए रखी और कोरोना से जंग जीत ली।
एसडीएम कार्यालय में सूचना सहायक अंकुश सेतिया का कहना है कि 11 अप्रैल को मेरी बेटी घनिष्ठा की तबीयत खराब हुई। चेक कराया तो बुखार 102 था। इस पर तुरंत डॉक्टर से सलाह ली। इसके बाद मैंने और मेरी पत्नी दोनों ने कोविड टेस्ट करवाया तो 14 अप्रैल को मेरी रिपोर्ट पॉजिटिव आई। इस पर मैंने खुद को आइसोलेट कर लिया। बेटी की तबीयत भी तीन-चार दिन तक बहुत ज्यादा खराब रही।
इस पर डॉक्टर नवरत्न शर्मा, इंद्रसैन झाझड़िया और ललित शर्मा से परामर्श लिया तो उन्होंने होम आइसोलेशन में बेटी से अलग रहने को मोटिवेट किया। ऐसे में मेरी पत्नी, पिता और मां ने हौसला बढ़ाया। पत्नी ने भी कोविड गाइडलाइन की पालना करते हुए बेटी का पूरा ध्यान रखा। परिवार के सदस्यों से दूरी के बावजूद मैं घबराया नहीं। आइसोलेशन में रहते हुए दिनचर्या में शामिल काम निपटाए।
वहीं निगेटिविटी को हावी नहीं होने दिया। खाने का पूरा ध्यान रखा। ऑक्सीमीटर से घर पर ही खुद के ऑक्सीजन लेवल की जांच करता रहा। एक्सपर्ट डॉक्टर्स की ओर से बताए गए प्रोनिंग के तहत ऑक्सीजन लेवल को मेंटेन रखा। खाने का मन नहीं होने के बावजूद खाया और कोविड गाइडलाइन का पूरी तरह से पालन किया।
आमतौर पर कोरोना संक्रमित होने पर व्यक्ति आस-पड़ोस के लोगों से संक्रमित होने की बात छिपाता है लेकिन मैंने कोरोना लक्षण महसूस होने पर सब्जी वाले से लेकर, दूध वाले को पहले ही बता दिया कि कोरोना संक्रमण के लक्षण है। इसलिए सावधानी पूर्वक सामान व चीजें दें।
इतना ही नहीं दूसरे लोगों में संक्रमण ना फैले, इसलिए खुद को आइसोलेट रखा। किसी के संपर्क में नहीं आए, रिपोर्ट आने से पहले उन्होंने दूध वाले को, सब्जी वाले को बता दिया। वहीं ऑफिस के साथी कर्मचारियों को भी सूचित किया ताकि संक्रमण किसी के ना फैले। इस तरह से कोरोना संक्रमण को मात दी और आज मैं, मेरी बिटिया और पूरा परिवार स्वस्थ है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn